stanford-oval/wikipedia huggingface dataset:
Riippurata
Käyttö

Maailmalla käytössä olevat ihmisiä kuljettavat suuret riippuradat ovat kaikki osa kaupunkien julkista liikennettä tai toimivat muun paikallisen toimijan, esimerkiksi lentoaseman sisäisenä ihmisten kuljetuskeinona.
Riippuratoja on käytetty myös monenlaisissa sovelluksissa logistiikassa. Kiinaan Qingdaon satamaan avattiin vuonna 2021 konttien kuljettamiseen käytettävä automatisoitu riippurata. Sen kaltaiset kehittyneet järjestelmät voivat tulevaisuudessa automatisoida satamia ja poistaa rekkaliikenteen sataman sisällä.
Kevyitä riippuratoja käytetään kaivoksissa kuljettamaan työntekijöitä ja materiaalia. Ne ovat käytännöllisiä ja turvallisia ahtaissa tunneleissa sekä pystyvät kulkemaan jyrkkiä mäkiä verrattuna maassa kulkeviin juniin tai ajoneuvoihin. Perinteisiin ratoihin verrattuna riippurata on helpompi ja halvempi asentaa olemassaoleviin tunneleihin, koska niitä ei tarvitse välttämättä muokata juurikaan radalle sopiviksi.
Erittäin kevyillä riippuradoilla voidaan kuljettaa viljelytiloilla esimerkiksi banaaneja.
Aiheesta muualla

Kuvia tai muita tiedostoja aiheesta Riippurata Wikimedia Commonsissa
Kaivosriippurata museoituna Saksassa
Riina Kerola

Riina Kerola (s. 22. marraskuuta 1995 Tampere) on suomalainen pesäpalloilija.
Kerola edustaa Superpesiksessä pelaavaa kasvattajaseuraansa Lapuan Virkiää. Hän on edustanut Superpesiksessä myös Seinäjoen Maila-Jusseja. Lapuan Virkiässä pelatessaan Kerola on saavuttanut kaksi SM-kultaa kaudella 2014 ja kaudella 2015. Kerola on pelannut urallaan kauden 2021 loppuun mennessä 165 Superpesiksen runkosarjan ottelua. Näissä hän on lyönyt neljä kunnaria ja 121 tavallista juoksua, tuonut 33 juoksua ja kerännyt 366 kärkilyöntipistettä. Kerola on pelannut urallaan 42 Superpesiksen ylempää pudotuspeliottelua. Näissä hän on lyönyt yhden kunnarin ja 19 tavallista juoksua, tuonut neljä juoksua ja kerännyt 59 kärkilyöntipistettä.
Riina Kasurinen

Riina Kasurinen (s. 17. toukokuuta 1994 Vihti) on Elinkeinoelämän keskusliiton viestinnän asiantuntija. Kasurinen on koulutukseltaan tradenomi (AMK). Hän on työskennellyt aikaisemmin muun muassa Teknologiateollisuus ry:n ja Kemianteollisuus ry:n palveluksessa. Opiskeluvuosinaan Kasurinen toimi SAMOKin hallituksessa vuonna 2016 ja opiskelijajärjestö HELGAn edustajistossa vuonna 2015.
Luottamustehtäviä Kasurisella on ollut lukuisia. Tällä hetkellä Kasurinen toimii Uudenmaan Lottaperinneyhdistys ry:n hallituksessa. Aikaisemmin hän on toiminut muun muassa Nuva ry:n varapuheenjohtajana, Suomen nuorisoalan kattojärjestö Allianssin hallituksessa, Helsingin kulttuuri- ja vapaa-aikalautakunnan nuorisojaoston jäsenenä,  sekä Kokoomuksen Nuorten Liiton liittohallituksessa.
Kasurinen on puoluekannaltaan kokoomuslainen ja on ollut kokoomuksen kuntavaaliehdokkaana Helsingissä vuosina 2017 ja 2021.
Riina Isokääntä

Riina Isokääntä (s. 14. maaliskuuta 2000) on suomalainen jalkapalloilija, pelipaikaltaan maalivahti. Hän on edustanut Kansallisessa Liigassa Tikkurilan Palloseuraa kaudesta 2018 alkaen. Hän on ennen kauden 2022 alkua pelannut Liigassa 56 ottelua. Ennen TiPS:aan siirtymistään vuoden 2016 lopulla Isokääntä pelasi Salon Palloilijoissa ja FC Halikossa.
Isokäännän kaksossisko Ronja Isokääntä pelaa myös Liigaa Tikkurilan Palloseurassa.
Riga Sea Line

| Riga Sea Line Rīgas Jūras Līnija |
| --- | --- |
Perustettu:  25. tammikuuta 2002
Lakkautettu:  2005
Kotipaikka:  Riika, Latvia
Toimiala:  varustamo
Omistaja:  Mm. Riian kaupunginhallitus, LCC Astramar, Riga Free Port Administration, LCC
Kotisivu:  pramis.rcc.lv
Infobox OKVirheellinen NIMI-arvo: 
Riga Sea Line (latv. Rīgas Jūras Līnija) oli vuosina 2002–2005 toiminut latvialainen varustamo. Yritys perustettiin 25. tammikuuta 2002. Riga Sea Linen kotipaikka oli Latvian pääkaupunki Riika, ja omistajina oli muun muassa Riian kaupunginhallitus ja Riga Free Port Administration. Vuonna 2002 yritys aloitti liikennöinnin Riian ja Ruotsin Nynäshamnin välillä. Joulukuussa Nynäshamn korvattiin Tukholmalla. 15. lokakuuta 2005 yhtiö lopetti liikennöinnin talousvaikeuksien vuoksi.
Laivasto

HSC Max Mols – (2002)
M/S Baltic Kristina – (2002–2005)
M/S Gute – (2004–2005)
Aiheesta muualla

Yrityksen kotisivut[vanhentunut linkki] (latviaksi) (englanniksi) (venäjäksi) (ruotsiksi)
Robosaurus

Thunder Over The Empire -tapahtuma vuonna 2012.
Robosaurus on yhdysvaltalaisen keksijän Doug Malewickin vuonna 1988 keksimä ja vuonna 1989 rakentama 12 metriä korkea ja 30 tonnia painava viihderobotti, jonka on omistanut Malewickin kahden ystävänsä kanssa perustama yhtiö Monster Robots, Inc. Se esiintyy Yhdysvalloissa erilaisissa moottoriurheilutapahtumissa, varsinkin monster truck -kisoissa ja ilmailutapahtumissa "syöden" ja polttaen autoja ja pienlentokoneita - usein vieläpä kutsumattomana vieraana.
Tyrannosaurus rexin mukaan muotoiltu Robosaurus pystyy nostamaan kahden tonnin painon viidennen kerroksen korkeudelle, sen hampaissa on 10 tonnin puristusvoima ja se puhaltaa 5-metrisiä tulenlieskoja kaasuliekinheittimillään. Kuljetustaan varten se muuttuu kuljetusvaunuksi.
Robosauruksella on ollut pikkuroolit elokuvissa The Recycler, Space Jam ja Waking Up in Reno. Päätähtenä se esiintyi NBC:n televisio-elokuvassa Steel Justice.
Robosauruksen rakentaminen maksoi noin kaksi miljoonaa Yhdysvaltain dollaria. Vuonna 2008 se vaihtoi omistajaa huutokaupassa 632 500 dollarilla.
Aiheesta muualla

Kuvia tai muita tiedostoja aiheesta Robosaurus Wikimedia Commonsissa
Virallinen kotisivu (Arkistoitu – Internet Archive)
Tietoa Robosauruksesta (Arkistoitu – Internet Archive)
Robosauruksen huutokaupasta
https://bot-spotting.tumblr.com/post/165942089410/robosaurus-action-robo-llc-california-usa
Robertsin oireyhtymä

Robertsin oireyhtymä on erittäin harvinainen oireyhtymä, joka aiheuttaa hidastuneen pituuskasvun ja erilaisia epämuodostumia. Lähes puolilla oireyhtymään kuuluu myös kehitysvamma.
Robertsin oireyhtymän yhteydessä esiintyviä epämuodostumia pään ja kaulan alueella ovat mikrokefalia, poskiluun ja nenän vajaakehittyneisyys, silmien ulospäin pullistuminen ja etäinen sijainti toisistaan, kaihi, leuan ja korvien pienuus sekä huuli- ja suulakihalkio. Mikrokefalia on usein ollut vaikea-asteisempi oireyhtymästä kärsivillä pojilla kuin saman diagnoosin saaneilla tytöillä. Myös raajoissa esiintyy poikkeavuuksia, joista oleellisin on fokomelia, jossa raajat jäävät hyvin lyhyiksi. Etenkin kädet voivat olla molemminpuolisesti surkastuneet; sormissa ja varpaissa voi esiintyä erilaisia poikkeavuuksia, kuten peukaloiden alikehittyneisyys tai puuttuminen. Robertsin oireyhtymään liittyy lisäksi sydämen epämuodostumia, munuaisten kystisyyttä, ihon hemangioomia ja peniksen tai klitoriksen poikkeuksellinen suurikokoisuus.
Robertsin oireyhtymä periytyy peittyvästi autosomissa ja johtuu kromosomin 8 ESCO2-geenin mutaatiosta. Oireyhtymän hoito on oireenmukaista ja voi sisältää esimerkiksi kirurgiaa sekä fysio-, puhe- ja toimintaterapiaa. Oireyhtymään liittyy usein huono ennuste. Osa potilaista kuolee jo varhain sydämen ja munuaisten epämuodostumien johdosta, mutta lievemmästä taudinkuvasta kärsivät voivat saavuttaa aikuisuuden. Robertsin oireyhtymän kuvasi ensimmäisenä vuonna 1919 John Bingham Roberts. Oireiston taustalla oleva geenimuutos saatiin selville vuonna 1995. Tapauksia on maailmanlaajuisesti tullut tietoon vähemmän kuin 150 (2023).
Riviliitin

DIN-kiskoon kiinnitetty paloista kasattu riviliitin
Riviliittimiä käytetään sähkökeskuksissa ja -kojeissa muun muassa syöttöjen ja lähtöjen sekä kaapin oman johdotuksen välissä, lisäksi niillä voidaan haaroittaa syöttöjä. Riviliittimien kiinnitys tapahtuu usein DIN-kiskoon, mutta on olemassa myös riviliitinmalleja, jotka juotetaan piirilevylle.
Riviliitin on perinteinen ratkaisu johtimien ja kaapeleiden kytkentään. Liitäntätekniikka voi olla ruuviliitäntä, jousivoimaliitäntä, pikajousiliitäntä, johtimen eristyksen leikkaava pikaliitäntä tai pulttiliitäntä.
Reijo Toivonen

Reijo Toivonen (25. elokuuta 1936 Sysmä – 21. huhtikuuta 2024 Helsinki) oli suomalainen pituushyppääjä. Hän edusti seuratasolla Sysmän Sisua, Ahlaisten Urheilijoita, Lahden Urheilijoita ja Kenttäurheilijat-58:aa.
Toivonen sijoittui Helsingin EM-kisoissa 1971 pituushypyn kuudenneksi tuloksella 785 senttiä; samalla tuloksella Mauri Myllymäki oli viides. Seuraavana kesänä Kouvolassa Toivonen hyppäsi ennätyksekseen jääneen tuloksen 791. Kalevan kisoissa hän ylsi hopealle 1971 ja pronssille 1963. SM-hallikisoissa Toivonen voitti pituuden kolme kertaa ja oli kahdesti pronssilla.
Riva presso Chieri

| Riva presso Chieri |
| --- | --- |

 vaakuna
 Riva presso Chieri
 Koordinaatit: 44°59′N, 7°52′E 
Valtio:  Italia
Alue:  Piemonte
Metropolikaupunki:  Torino
Korkeus:  262 m
Väkiluku:  4 753
Aikavyöhyke:  UTC+1
 – Kesäaika:  UTC+2
 
 https://www.comune.rivapressochieri.to.it 
Infobox OKVirheellinen NIMI-arvo: 
Riva presso Chieri (piemonteksi Riva ´d Cher) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 753 asukasta.
Reijo Takala

Reijo Väinövitš Takala (1931 Petroskoi – 1989) oli venäläinen venäjän ja suomen kielellä kirjoittanut runoilija.
Takala opiskeli muun muassa Petroskoin musiikkiopistossa. Hän julkaisi ensimmäiset venäjänkieliset runonsa 1951 ja vuonna 1962 ilmestyi hänen venäjänkielinen esikoisteoksensa Ihmissydän. Suomenkielisen esikoisteoksensa runokokoelman Uhutsaari hän julkaisi 1979.
Takalan isä oli Oulussa syntynyt toimittaja ja opettaja Väinö Viktor Takala ja äiti oli Kotkassa syntynyt Karjalan kansallisen teatterin näyttelijä Irja Takala (o.s. Hämäläinen). Takalan puoliso oli bibliografi Jelena Ivanovna Takala. Takalan tytär on Irina Reijovna Takala, Petroskoin valtionyliopiston dosentti, Karjalan tiedekeskuksen Kielen, kirjallisuuden ja historian instituutin tutkijatohtori ja Suomalaisen Tiedeakatemian ulkomainen jäsen.
Reijo Aarnio

Reijo Erik Aarnio (s. 31. elokuuta 1955) on suomalainen oikeustieteilijä. Hän valmistui oikeustieteen kandidaatiksi Helsingin yliopistosta vuonna 1981. Aarnio hoiti tietosuojavaltuutetun tehtävää yhtäjaksoisesti vuodesta 1997 alkaen. Reijo Aarnio jäi eläkkeelle lokakuun 2020 lopussa, minkä jälkeen uutena tietosuojavaltuutettuna aloitti Anu Talus. Reijo Aarnio aloitti marraskuun alussa 2020 osa-aikaisena  Sitran vanhempana neuvonantajana.
Aiheesta muualla

Tietosuojablogi — Aarnion blogikirjoituksia
| --- | --- |
Suomen tietosuojavaltuutettu 1997–2020: Seuraaja: Anu Talus
Reijo A. Kauppila

Reijo Antti Kauppila (s. 3. joulukuuta 1942 Sievi) on suomalainen valtiotieteiden tohtori (Helsingin yliopisto 1990), psykologi (Jyväskylän yliopisto 1990) ja tietokirjailija. Kansanopistojen rehtorina hän toimi vuosina 1984–2006, joista Etelä- Pohjanmaan opiston rehtorina Ilmajoella 21 vuotta. Sitä ennen hän oli Suomen Kansanopistoyhdistys - Finland Folkhögskolförening ry:n pääsihteerinä vuosina 1977–1984.
Kauppila suoritti yhteiskuntatieteiden lisensiaatin tutkinnon (Tampereen yliopisto 1994) ja humanististen tieteiden kandidaatin tutkinnon sekä terapian alan tutkintoja. Hän toimi terapeuttina vuosina 2007–2012 Tampereella, jossa hän asuu nykyisin. Kouluneuvoksen arvo hänelle myönnettiin vuonna 2005. Suomen autokouluille Kauppila innovoi ja laati autokoulujen opetusta varten vuorovaikutusohjelman Traffic interactions, joka oli autokoulujen käytössä 1990-luvulla. Hänen harrastuksiinsa ovat kuuluneet mm. juoksu ja hiihto.
Kauppila on julkaisut 10 tietokirjaa psykologian ja kasvatuksen alalta. Kirjojen aihealueista hän on pitänyt luentoja eri puolilla Suomea.
Teokset

Oppimisen edistäminen suggestioiden avulla, 1999
Opi ja opeta tehokkaasti, 2003
Ihmisen tapa oppia, 2007
Mielen voima, 2010
Vuorovaikutus- ja sosiaaliset taidot, 2011
Ikäihmisen osa, 2012
Ukin ja mummin viisaat ajatukset, 2014
Muistin tehostaminen, 2015
Treenaa muistiasi, 2015
Nopea lukeminen, 2018
Rivalba

| Rivalba |
| --- | --- |


 Rivalba
 Koordinaatit: 45°07′06″N, 7°53′17″E 
Valtio:  Italia
Alue:  Piemonte
Metropolikaupunki:  Torino
Korkeus:  328 m
Väkiluku:  1 151
Aikavyöhyke:  UTC+1
 – Kesäaika:  UTC+2
 
 https://www.comune.rivalba.to.it 
Infobox OKVirheellinen NIMI-arvo: 
Rivalba (piemonteksi Rivalba ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 1 151 asukasta.
Reach (albumi)

| Reach Survivor |
| --- | --- | --- |

Studioalbumin tiedot
 Äänitetty : 1993–1996, 2006
 Julkaistu: 25. huhtikuuta 2006
 Tuottaja(t): Frankie Sullivan
 Kesto: 52.40
 Levy-yhtiö: Frontiers
Survivorin muut julkaisut
| Too Hot to Sleep 1988 | Reach 2006 |   |
Reach on Survivorin 8. studioalbumi, joka julkaistiin 25. huhtikuuta 2006. Se on yhtyeen viimeisin 18 vuoteen. Osa albumin kappaleista on peräisin ajalta 1993–1996, jolloin yhtye teki demoja albumia varten. Albumin jälkeen laulaja Jimi Jamison jätti yhtyeen ja ryhtyi soolouralle.
Kappaleet

Reach – 4.42
Fire Makes Steel – 5.11
Nevertheless – 4.03
Seconds Away – 4.33
One More Change – 5.02
Gimme the Word – 3.42
Rhythm of Your Heart – 3.59
I Don't – 4.29
Half on My Heart – 5.24
Talkin' About Love – 4.11
Don't Give Up – 3.52
Home – 4.44
Kokoonpano

Jimi Jamison – laulu
Frankie Sullivan – kitara, laulu
Chris Grove – koskettimet
Barry Dunaway – bassokitara
Marc Droubay – rummut
Arvostelut

AllMusic:
Aiheesta muualla

Reach discogs.com -sivustolla
Survivor
| --- | --- |
Studioalbumit:   Survivor  Premonition  Eye of the Tiger  Caught in the Game  Vital Signs  When Seconds Count  Too Hot to Sleep  Reach 
Livealbumit:   Live In Tokyo 
Kokoelmat:   Greatest Hits  Prime Cuts: Classic Tracks  Survivor Special Selection  Fire in Your Eyes: Greatest Hits  Ultimate Survivor  Extended Versions: The Encore Collection  The Best Of Survivor
Rivilotta

| Rivilotta |
| --- | --- |

Ohjaaja:  Turo Kartto
Käsikirjoittaja:  Turo Kartto
Säveltäjä:  Jussi Blomstedt
Kuvaaja:  Felix Forsman Kalle Peronkoski Eino Heino
Leikkaaja:  Felix Forsman Veikko Sukanen
Valmistustiedot
Valmistusmaa:   Suomi
Tuotantoyhtiö:  Puolustusvoimat
Ensi-ilta:  9. toukokuuta 1943
Kesto:  37 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Rivilotta on Turo Karton ohjaama ja käsikirjoittama suomalainen dokumenttielokuva vuodelta 1943.
Elokuva on sotadokumentti, jonka aiheena on Lotta Svärd -järjestö sekä jatkosodan aikainen lottatoiminta. Elokuva kuvattiin talvella 1941-1942.
Roeselare

Roeselaren kaupungintalo, maailmanperintökohde.
Roeselare on kaupunki Belgiassa Länsi-Flanderissa. Vuonna 2018 siellä oli 62 301 asukasta
Roeselaren kaupungintalo ja sen kellotorni ovat Unescon maailmanperintökohteita. Vanhin osa on rakennettu 1769–1771. Siihen liitettiin 1924 moderni siipirakennus.
Tunnettuja asukkaita

Adrian Willaert (noin 1490–1562), renessanssiajan säveltäjä
Patrick Sercu (1944–2019), kilpapyöräilijä ja olympiakultamitalisti
Stoffel Vandoorne (s. 1992), McLarenin Formula 1 -kuski, voitti Formula E -kausi 2021–2022-mestaruuden
Rob Elder

Robert "Rob" Elder (s. 25. huhtikuuta 1981 Suva) on fidžiläinen jousiampuja. Hänen paras sijoituksensa FITA:n ranking-listalla on 92. tila, jonka hän saavutti toukokuussa 2005.
Elder osallistui olympialaisiin ensimmäistä kertaa Ateenassa 2004. Hän oli tuolloin ranking-kierroksen 61. ja sai vastaansa eteläkorealaisen Park Gyeong-Mon, joka voitti Elderin lukemin 154–138. Elder oli kilpailussa 48. Hän sijoittui viidenneksi Oseanian-mestaruuskilpailuissa 2006.
Resoluutio

Termillä resoluutio on runsaasti erilaisia erotus- ja erottelukykyyn liittyviä merkityksiä, ja lisäksi muita merkityksiä
Resoluutio (mittaustekniikka), kuvaa mittausten digitoinnin ja diskretoinnin vaikutusta mittaustekniseen resoluutioon.
Resoluutio (kuvatekniikka), tarkastelee kuva-alkioiden ja rasteroinnin merkitystä kuvan resoluutioon.
Näytön kuvatarkkuus, ilmaisee näytön kuvapisteiden määrän.
Resoluutio (kemia), enantiomeerien erottaminen raseemisesta seoksesta
Resoluutio (luonnontieteet), tarkastelee fysikaalisten tekijöiden ja luonnonlakien rajoittamaa resoluutiota
Resoluutio (hallinto), päätöslauselma
Resoluutio (logiikka)
Resoluutio (lääketiede)
Kaukoputken erotuskyky
Ballististen ohjusveneiden Resolution-luokka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Resoluutio”, voi hakea sivunnimihaulla, laajalla sivunnimihaulla tai tekstihaulla.
Robert Cullen

| Henkilötiedot |
| --- | --- | --- |
Koko nimi: Robert Cullen
Syntymäaika: 7. kesäkuuta 1985 (ikä 39)
Syntymäpaikka: Ibaraki, Japani
Kansalaisuus:  Japani
Pelipaikka: Hyökkääjä
Pituus: 180 cm
Seurat
| Vuodet | Seura | O (M) |
| 2004–2010 2010 2011–2013 2014 2015 2016 2018 | Júbilo Iwata Roasso Kumamoto VVV-Venlo Suphanburi FC Seoul E-Land FC NorthEast United FC Leatherhead FC | 110 (29) 18 (3) 69 (7) 22 (7) 35 (2) 8 (0) 8 (3) |
Maajoukkue
| 2005 | Japani U-20 |  |
 Seurajoukkueuran tilastot kattavat vain kansalliset sarjat.
Robert Cullen (jap. カレン・ロバート, Cullen Robert; s. 7. kesäkuuta 1985 Ibaraki) on japanilainen jalkapalloilija.
Jalkapallomaajoukkue

Cullen kuului Japanin U-20 joukkueeseen nuorten MM-kilpailuissa 2005.
Aiheesta muualla

Soccerway
Roque

Roque-ottelu olympialaisissa 1904.
Roque on yhdysvaltalainen muunnelma krokettipelistä. Sitä pelataan reunustetulla kovalla ja tasaisella kentällä. Peli oli kotimaassaan suosittu 1900-luvun alkuvuosikymmeninä ja oli myös lajina vuoden 1904 kesäolympiakisoissa.
2000-luvulle tultaessa pelin harrastajien määrä on vähentynyt niin, ettei virallisia turnauksia ole enää järjestetty.
Roque Costa Souza

Roque Costa Souza (s. 19. elokuuta 1966 Rio de Janeiro) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 18. kesäkuuta 1994 ja nimitettiin sen vihkipiispaksi sekä Castellum Medianumin titulaaripiispaksi 9. toukokuuta 2012. Piispaksi vihkiminen seurasi 23. kesäkuuta. Pääkonsekraattorina toimi Orani João Tempesta, jota avustivat Edney Gouvêa Mattoso ja Assis Lopes.
Richard Helander

Richard Helander (1870 – 1941) oli suomalainen rakennusmestari. Hän oli suomalaisen teräsbetonirakentamisen uranuurtajia 1900-luvun alussa. Helanderin perustama rakennusliike ja sen seuraajat olivat merkittäviä rakentajia Tampereen seudulla ja muuallakin Suomessa aina 1940-luvulle saakka.
Kirjallisuutta

Ale-Einari Riipinen : Puoli vuosisataa rakennustoimintaa : Rich. Helanderin rakennusliike 1895–1910 ; Rich. Helanderin sementtivalimo & asfalttiliike 1898–1910 ; Tampereen sementtivalimo ja rautabetoni oy. 1910–1931 ; Tampereen sementtivalimo ja rakennus oy. 1931–1945 ; Tasera Oy. 1945–. Tasera Oy, Tampere 1946
Aiheesta muualla

Kansalliskirjaston pienpainatteet : Tampereen Sementtivalimo ja Rautabetoni Oy
Rennebu

Rennebu on kunta Etelä-Trøndelagin läänissä Norjassa. Se erotettiin Meldalin kunnasta vuonna 1839. Innsetin pitäjä siirrettiin Kviknen kunnasta Rennebuhun 1966. Vuoden 2024 alussa Rennebussa oli 2 484 asukasta.
Rennebun hallinnollinen keskus ja samalla ainoa taajama on Berkåk.
Kuvia

Kunnantalo
Rennebun kirkko
Tunnettuja henkilöitä

Emilie Joramo (s. 2002), jalkapalloilija
Vebjørn Rodal (s. 1972), juoksija
Astrid S (s. 1996), laulaja-lauluntekijä
Aiheesta muualla

Kuvia tai muita tiedostoja aiheesta Rennebu Wikimedia Commonsissa
Trøndelagin läänin kunnat
Flatanger
Frosta
Frøya
Grong
Heim
Hitra
Holtålen
Høylandet
Inderøy
Indre Fosen
Leka
Levanger
Lierne
Malvik
Melhus
Meråker
Midtre Gauldal
Namsos
Namsskogan
Nærøysund
Oppdal
Orkland
Osen
Overhalla
Rennebu
Rindal
Røros
Røyrvik
Selbu
Skaun
Snåsa
Steinkjer
Stjørdal
Trondheim
Tydal
Verdal
Ørland
Åfjord
Norjan läänit | Norja
RoboCop (videopeli)

| RoboCop |
| --- | --- |

Kehittäjä:  Data East Nihon Bussan
Julkaisija:  Data East Ocean Software
Säveltäjä:  Hiroaki Yoshida Hitomi Komatsu Hiroyuki
Julkaistu:  1988, 1989
Lajityyppi:  tasohyppely, shoot 'em up
Pelimuoto:  yksinpeli, kaksinpeli vuorotellen
Alusta:  kolikkopeli, Atari ST, Game Boy, Amiga, Commodore 64, Apple II, DOS, MSX, NES, ZX Spectrum, Amstrad CPC, TRS-80 CoCo
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK    : 
RoboCop on Data Eastin ja Oceanin vuonna 1988 julkaisema kolikkopeli, joka käännettiin lukuisille tietokoneille ja pelikonsoleille. Peli pohjautuu samannimiseen Paul Verhoevenin ohjaamaan RoboCop elokuvaan.
Perustietoa

Peli on sivulta katsottua tasohyppely ja shoot 'em up räiskintää, jossa pelaajan on tapettava hyökkääviä rikollisia. Kuoleminen palauttaa pelaajan tason alkupisteeseen tai pelaaja kuolee lopullisesti, jolloin hänen on aloitettava peli kokonaan alusta tai jatkettava aiemmin säilytetystä tilanteesta. Monissa käännöksissä pelaajalla on vain yksi elämä, eikä säilytysmahdollisuutta ole. Varsinaisten jaksojen välissä on monissa käännöksissä bonustasoja, joissa esimerkiksi ammutaan maalitauluja, rikollisia tai yritetään tunnistaa poliisien tietokoneen avulla rikollisen kasvoja.
Pelin käännöksissä on nähty olevan useita pelattavuudelle haitallisia ominaisuuksia, ja monien versioiden teknistä toteutusta on pidetty keskinkertaisena tai huonona. Peli myi kuitenkin suhteellisen hyvin ilmeisesti elokuvan saaman suosion takia. Pelille julkaistiin jatkoksi RoboCop 2, RoboCop 3 ja Robocop vs. The Terminator videopelit. RoboCop 2 oli samantyyppinen kuin edeltäjänsä, mutta muut jatko-osat olivat pelinä varsin erityyppisiä. RoboCop 3 taas perustui vektorigrafiikkaan.
Suomessa Niko Nirvi, joka piti itse elokuvaa "vuosikymmenen toimintaelokuvana", arvosteli RoboCop-pelin Commodore 64 -version MikroBitti-lehden numerossa 2/1989, ja antoi sille hyvin huonon arvion. Saman lehden Nordic sen sijaan innostui pelistä.
Aiheesta muualla

RoboCop MobyGamesissa (englanniksi)
| --- | --- |
Elokuvat:   RoboCop  RoboCop 2  RoboCop 3  RoboCop 
Televisio:   RoboCop: The Animated Series  RoboCop  RoboCop: Alpha Commando  RoboCop: Prime Directives 
Pelit:   RoboCop  RoboCop 2  RoboCop 3  RoboCop vs. The Terminator  RoboCop 
Sarjakuvat:   RoboCop vs. The Terminator  RoboCop 
Hahmot:   RoboCop  ED-209 
Kuvakaappaus pelin NES-versiosta.